Slika na kojoj se prikazuje tekst, isječak crteža

Opis je automatski generiran

REPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKO VIJEĆE**

KLASA: 024-08/22-01/58

URBROJ: 2196-28-02-22-1

Tovarnik, 21. prosinca 2022.

Temeljem članka 17., stavka 1. alineje 1. Zakona o sustavu civilne zaštite (Narodne novine br. 82/15, 118/18, 31/20, 20/21, 114/22 ) i članka 31. Statuta Općine Tovarnik („Službeni vjesnik“ Vukovarsko-srijemske županije broj 3/22 ), Općinsko vijeće Općine Tovarnik na svojoj 13. sjednici održanoj 21. prosinca 2022. godine,

d o n o s i:

**PLAN RAZVOJA SUSTAVA CIVILNE ZAŠTITE**

**NA PODRUČJU OPĆINE TOVARNIK ZA 2023. GODINU**

**UVOD**

Plan razvoja kreće od postojeće situacije, a da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava u Proračunu Općine Tovarnik koji će se odvojiti za sve subjekte u sustavu civilne zaštite za promatrano razdoblje.

**1. PLANSKI DOKUMENTI**

Planski dokumenti (Procjena rizika od velikih nesreća i Planovi ZiS i CZ) biti će redovito ažurirani u slučajevima izmjene suštinskog karaktera koje utječu na promjenu rješenja utvrđenih u istima. Plan ZiS i Plan CZ koristit će se do donošenja, odnosno usvajanja Plana djelovanja CZ, koji će ih zamijeniti. Predradnje za donošenje Plana djelovanja CZ ( usvajanje Procjene rizika od velikih nesreća, Odluka o određivanju pravnih osoba ) su donešene.

**2. OPERATIVNE SNAGE CIVILNE ZAŠTITE**

Osnovni nositelj izgradnje sustava civilne zaštite je Općina, a ista mora biti na toj razini da može adekvatno odgovoriti u svim slučajevima prirodne, tehničko-tehnološke i druge nesreće.

Operativne snage civilne zaštite na području Općine Tovarnik treba osposobiti tako da mogu uspješno izvršavati zadatke civilne zaštite u spašavanju stanovništva, materijalnih i kulturnih dobara i okoliša i u najtežim uvjetima kroz održavanje i provođenje terenske vježbe u koju će biti uključene sve operativne snage i pravne osobe od interesa za civilnu zaštitu, kako bi se uvježbalo njihovo usklađeno djelovanje, provjerila pripremljenost i osposobljenost istih.

**2.1. Stožer civilne zaštite Općine Tovarnik**

Stožer civilne zaštite će:

* prikupljati i obrađivati informacije ranog upozoravanja o mogućnosti nastanka katastrofe i velike nesreće,
* razvijati plan djelovanja sustava civilne zaštite na području Općine Tovarnik,
* upravljati reagiranjem sustava civilne zaštite,
* obavljati poslove informiranja javnosti,
* predlagati donošenje odluke o prestanku provođenja mjera i aktivnosti u sustavu civilne zaštite.

Stožer civilne zaštite aktivirati će se kada se proglasi stanje neposredne prijetnje, katastrofe i velike nesreće.

Za Stožer civilne zaštite Općine Tovarnik osigurati će se konstantno usavršavanje i upoznavanje sa Zakonom o sustavu civilne zaštite.

Kontakt podaci (adrese, fiksni i mobilni telefonski brojevi) članova Stožera CZ kontinuirano će se ažurirati u planskim dokumentima.

**2.2. Postrojbe vatrogastva Općine Tovarnik**

Operativne snage vatrogastva su DVD-i i drugi punoljetni članovi i isti su temeljna operativna snaga sustava civilne zaštite u velikim nesrećama i katastrofama. Stoga su dužne djelovati u sustavu civilne zaštite u skladu s odredbama posebnih propisa kojima se uređuje područje vatrogastva i planovima djelovanja civilne zaštite Općine Tovarnik.

Tijekom 2023. godine provoditi će se različiti oblici osposobljavanja vatrogasaca radi što bržeg operativnog djelovanja.

Također, provoditi će se i vježbe različitog karaktera kako bi se očuvala spremnost i uvježbanost pripadnika DVD-a. Organizirati će se dežurstvo za vrijeme žetve.

Izvršiti će se nabavka nedostatne vatrogasne opreme prema Pravilniku o minimumu tehničke opreme i sredstava, te nabava novih intervencijskih odijela i druga osobna i skupna oprema. Postojeća oprema će se redovito pregledavati i servisirati.

U organizaciji DVD-a, a u suradnji sa DUZS PUZS Vukovar i tijekom 2023. godine, utvrditi ispravnost sustava za uzbunjivanje stanovništva u slučaju katastrofe ili velike nesreće te čujnost sirena na području Općine Tovarnik.

**2.3. Postrojbe civilne zaštite Općine Tovarnik**

***2.3.1. Postrojba civilne zaštite opće namjene***

Po dobivanju suglasnosti Ministarstva obrane, Službe za poslove obrane za pojedine članove postrojbe, kontinuirano ažurirati podatke o pripadnicima Postrojbe CZ opće namjene u mobilizacijskim dokumentima u svrhu povećanja spremnosti i mogućnosti u provođenju akcija civilne zaštite. Izvršiti smotriranje Postrojbe CZ tijekom 2023. godine i upoznati članove postrojbe s dužnostima i obvezama.

***2.3.2. Povjerenici civilne zaštite***

Održati sastanak povjerenika CZ i zamjenika povjerenika, a u svrhu povećanja spremnosti u provođenju akcija civilne zaštite provoditi reviziju povjerenika civilne zaštite i njihovih zamjenika i prema potrebi izvršiti izmjene. Izvršiti ažuriranja podataka o povjerenicima i po potrebi imenovati nove, odnosno zamijeniti ih.

**2.4. Službe koje se civilnom zaštitom bave u svojoj redovitoj djelatnosti**

Na području Općine Tovarnik djeluju službe i pravne osobe koje se u svojoj redovitoj djelatnosti bave zaštitom i spašavanjem.

U narednom razdoblju potrebito je pojačati suradnju sa službama, koje se civilnom zaštitom bave u okviru svoje redovne djelatnosti kako bi koordiniranim djelovanjem doprinijeli jačanju sustava civilne zaštite na području Općine Tovarnik i njenom funkcioniranju kao jedinstvene cjeline.

**2.5. Pravne osobe od interesa za civilnu zaštitu**

Pravne osobe od interesa za civilnu zaštitu Općine Tovarnik su one pravne osobe koje su svojim proizvodnim, uslužnim, materijalnim, ljudskim i drugim resursima najznačajniji nositelji tih djelatnosti na području Općine Tovarnik.

U slučaju prijetnje, nastanka i posljedica katastrofa i velikih nesreća pravne osobe, koje su Odlukom određene da su od interesa za sustav civilne zaštite, dužne su u izraditi plan o načinu organiziranja provedbe mjera i aktivnosti u sustavu civilne zaštite na području Općine Tovarnik. Temeljem Odluke o određivanju pravnih osoba od interesa za sustav CZ u Općini Tovarnik to je tvrka Agro-Tovarnik d.o.o..

**2.6. Ostale udruge**

Udruge, koje nemaju javne ovlasti, a od interesa su za sustav civilne zaštite, uključuju se u provođenje mjera i aktivnosti sustava civilne zaštite sukladno planovima Općine Tovarnik. Stoga iste trebaju samostalno provoditi osposobljavanje svojih članova i sudjelovati u osposobljavanju i vježbama s drugim operativnim snagama sustava civilne zaštite na području Općine Tovarnik.

**3. SURADNJA NA PODRUČJU CIVILNE ZAŠTITE**

Suradnju ostvariti u cilju podizanja razine sigurnosti civilnog stanovništva, imovine, te eko-sustava.

U okviru Općine Tovarnik potrebno je kontinuirano surađivati (razmjenjivati iskustva, podatke, znanja i vještine) s odgovarajućim institucijama i dogovarati zajedničko djelovanje i pružanje međusobne pomoći u skladu s pozitivnim propisima.

Nastaviti suradnju s Ravnateljstvom civilne zaštite, Područnim uredom civilne zaštite Osijek, Službom civilne zaštite Vukovar, te susjednim općinama.

**4. FINANCIRANJE SUSTAVA CIVILNE ZAŠTITE**

Prema Zakonu o civilnoj zaštiti, izvršno tijelo jedinice lokalne samouprave, odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga će u Proračunu Općine Tovarnik za 2023. godinu, u skladu s ostalim posebnim propisima, biti ugrađene slijedeće stavke:

|  |  |  |  |  |
| --- | --- | --- | --- | --- |
| **Red. broj** | **OPIS POZICIJE** | **IZNOS (u EUR)** | | |
| **2023.** | **2024.** | **2025.** |
| **1.** | **STOŽER CIVILNE ZAŠTITE I TIM CZ OPĆE NAMJENE** | | | |
| * Osiguranje **uvjeta** za evakuaciju, zbrinjavanje, sklanjanje i druge aktivnosti i mjere civilne zaštite (opremanje prostora za sklanjanje i zbrinjavanje ljudi) |  |  |  |
| * Stožer civilne zaštite | 796.34 | 929.06 | 929.06 |
| * Tim CZ opće namjene | 3716.24 | 3716.24 | 3716.24 |
| * Povjerenici CZ | 132.72 | 398.17 | 265.45 |
| * Vježba/e | 663.61 | 265.45 | 398.17 |
| **UKUPNO:** | **5308.91** | **5308.91** | **5308.91** |
| **2.** | **VATROGASTVO** | | | |
| DVD Tovarnik | 19908.42 | 19908.42 | 19908.42 |
| **UKUPNO:** | **19908.42** | **19908.42** | **19908.42** |
| **3** | **SKLONIŠTA** (prostori za sklanjanje) | | | |
| * Tekuće održavanje |  |  |  |
| **UKUPNO:** |  | |  |
| **4.** | **UDRUGE GRAĐANA** |  |  |  |
| Lovačke udruge |  |  |  |
| Ostale udruge |  |  |  |
| **UKUPNO:** |  |  |  |
| **5.** | **SLUŽBE I PRAVNE OSOBE kojima je zaštita i spašavanje redovna djelatnost** | | | |
| (hitna pomoć, javno zdravstvo, socijalna služba, Crveni križ, veterinarska služba, gorska služba, zaštita bilja, zaštita okoliša, javna poduzeća za održavanje komunalne infrastrukture - vodovod, kanalizacija, čistoća, groblja i dr., kao i pravne osobe koje se bave građevinskim, prijevozničkim, turističkim i drugim djelatnostima od interesa za ZiS | 7299.75 | 7299.75 | 7299.75 |
| **UKUPNO:** | **7.299.75** | **7.299.75** | **7.299.75** |
| **SVEUKUPNO ZA SUSTAV CIVILNE ZAŠTITE** | | **32.517.09** | **32.517.09** | **32.517.09** |

Godišnji Plan razvoja sustava civilne zaštite Općine Tovarnik za 2023. godinu stupa na snagu 1. siječnja 2023. godine, a biti će objavljen u „Službenom Vjesniku“ Vukovarsko-srijemske županije.

PREDSJEDNIK OPĆINSKOG VIJEĆA

Dubravko Blašković